KIRJALLINEN KYSYMYS E-0403/03 esittäjä(t): Alexandros Alavanos (GUE/NGL) komissiolle. Huumausaineet ja Kreikan vankilat.



Virallinen lehti nro 011 E , 15/01/2004 s. 0086 - 0087



KIRJALLINEN KYSYMYS E-0403/03 esittäjä(t): Alexandros Alavanos (GUE/NGL) komissiolle (17. helmikuuta 2003) Aihe: Huumausaineet ja Kreikan vankilat Euroopan huumausaineiden ja niiden väärinkäytön seurantakeskus esitti äskettäin raportin An overview study: Assistance to drug users in European union prison, joka koski huumeiden käyttöä jäsenvaltioiden vankiloissa. Raportin mukaan 1520 prosentilla EU:n vankiloissa olevista vangeista on tai on ollut ongelmia huumausaineiden kanssa, ja lisäksi vankilassaoloaikana huumeiden käyttö lisääntyy, ei pelkästään sen vuoksi, että käyttäjät haluavat paeta ikävää, vaan myös siksi, että he tottuisivat vankilan rajoittuneeseen elämään, jaksaisivat kohdata ulkomaailmasta tulevat ikävät uutiset ja kestäisivät väkivaltaisuutta. Ottaen huomioon, että toisaalta huumeiden käyttäjien määrä on nousussa ja toisaalta että Euroopan unioni on asettanut konkreettisia tavoitteita huumeriippuvuuden torjumiseksi, voisiko komissio kertoa, onko olemassa erityistä toimintaohjelmaa vankien huumeiden käytön torjumiseksi? Mitkä ovat muiden jäsenvaltioiden kokemukset asiassa? Mitä mieltä komissio on Kreikan ohjelmasta? Antonio Vitorinon komission puolesta antama vastaus (2. huhtikuuta 2003) Huumausaineita koskevassa unionin toimintasuunnitelmassa vuosille 20002004 todetaan, että jäsenvaltioiden tulisi tarjota huumausaineiden väärinkäyttäjille monenlaisia hoitopalveluita ja hoitoa kohtuullisessa ajassa sitä haluaville. Jäsenvaltioita kehotetaan myös lisäämään toimenpiteitä vankiloissa ja vankiloista vapautumisen yhteydessä ilmenevien terveyshaittojen vähentämiseksi. Vangit ovat yksi keskeisistä kohderyhmistä, koska suuri osa vangeista on huumeiden väärinkäyttäjiä. Euroopan huumausaineiden ja niiden väärinkäytön seurantakeskuksen (EMCDDA) vuoden 2002 vuosikertomuksen keskeisenä aiheena on huumeiden käyttö vankiloissa. Vuosikertomukseen perustuvien uusimpien tietojen mukaisesti huumausaineiden väärinkäyttäjien osuus vangeista vaihtelee 29 prosentista 86 prosenttiin. Suonensisäisten huumeiden käyttäjiä voi olla jopa 69 prosenttia ja jopa 34 prosenttia ilmoittaa käyttäneensä vankilassa suonensisäisiä huumeita. Vaikka erityistä yhteisön ohjelmaa huumausaineiden väärinkäytön ehkäisemisestä vankiloissa ei ole, komissio on rahoittanut verkostoja, jotka kehittävät tällaisia toimia yhteisön huumausaineiden väärinkäytön ehkäisemistä koskevan ohjelman puitteissa. Jäsenvaltioiden edustajat hyväksyivät helmikuussa 2003 huumausaineiden väärinkäyttäjistä vankiloissa annetun neuvoston päätöslauselman. Päätöslauselmassa jäsenvaltioita kehotetaan ottamaan huomioon huumausaineiden väärinkäyttäjiä vankilassa koskevia useita periaatteita. Näihin periaatteisiin kuuluu muun muassa, että jäsenvaltioiden tulisi asettaa etusijalle toimet huumausaineiden pitämiseksi poissa vankiloista ja antaa vankilatuomiota kärsiville huumausaineiden väärinkäyttäjille mahdollisuudet käyttää samoja sosiaali-, terveys- ja kuntoutuspalveluja, joita tarjotaan myös muille kuin rikoksista tuomituille huumausaineiden väärinkäyttäjille. Järjestelmä, jonka mukaisesti palveluita tarjotaan, vaihtelee jäsenvaltioittain. Useimpien jäsenvaltioiden vankiloissa on jo järjestetty huumausaineita koskevia palveluja ja/tai huumausaineiden väärinkäyttäjille tarjotaan hoitoa vankilatuomion vaihtoehtona. EMCDDA:lle toimitettujen tietojen perusteella on ilmeistä, että Kreikan nykyinen lainsäädäntö mahdollistaa palvelujen tarjoamisen vankiloissa oleville huumausaineiden väärinkäyttäjille. Komissio pitää myönteisinä tätä aihetta koskevia aloitteita, kuten Koridallosin naisvankilassa toteutettua huumeista riippuvaisten vankien integroitua psykososiaalista kuntoutusohjelmaa ja KETHEAn, Ateenan psykiatrisen sairaalan päihderiippuvaisten osaston sekä Narcotics Anonymous, Kreikan Médecins Sans Frontières ja Kreikan Médecins du Monde -järjestöjen toteuttamia kysynnän vähentämistä koskevia toimenpiteitä. Komissio pitää myönteisenä myös huumeita väärinkäyttävien vankien huumeriippuvuuden hoitamista varten perustettuja keskuksia, joista ensimmäinen aloitti toimintansa syyskuussa 2002 Eleonasissa.